CELEX: 32014R0723
Language: lt
Date: 2014-06-23 00:00:00
Title: 2014 m. birželio 23 d. Komisijos įgyvendinimo reglamentas (ES) Nr. 723/2014, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Nieheimer Käse (SGN)]

1.7.2014   
            
            
               LT
            
            
               Europos Sąjungos oficialusis leidinys
            
            
               L 192/36
            
         KOMISIJOS ĮGYVENDINIMO REGLAMENTAS (ES) Nr. 723/2014
   2014 m. birželio 23 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Nieheimer Käse (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:
   
               (1)
            
            
               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Vokietijos pateiktą saugomos geografinės nuorodos „Nieheimer Käse“, kuri įregistruota Komisijos reglamentu (EB) Nr. 414/2010 (2), specifikacijos pakeitimo paraišką;
            
         
               (2)
            
            
               paraiškos tikslas – pakeisti specifikaciją, joje patikslinant neprivalomos sudėtinės dalies – kmynų sėklų – kiekį.
            
         
               (3)
            
            
               Komisija pakeitimą išnagrinėjo ir padarė išvadą, kad jis pagrįstas. Pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos „Nieheimer Käse“ specifikacija iš dalies keičiama pagal šio reglamento I priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Šis reglamentas privalomas visas ir tiesiogiai taikomas visose valstybėse narėse.
   
      Priimta Briuselyje 2014 m. birželio 23 d.
      
         
            Komisijos vardu
         
         
            Pirmininko pavedimu
         
         Dacian CIOLOȘ
         
            Komisijos narys
         
      
   
   
      (1)  OL L 343, 2012 12 14, p. 1.
   
      (2)  OL L 119, 2010 5 13, p. 3.
   
      PRIEDAS
      Patvirtinamas toks saugomos geografinės nuorodos „Nieheimer Käse“ specifikacijos pakeitimas:
      
                   
               
               
                  Gamybos būdas
                  Sakinyje „Po to į tešlą dedama valgomosios druskos (2,5–3,5 %), gali būti įmaišoma kmynų sėklų (0,01–0,03 %) ir maišoma, kol masė tampa vienalytė“ po žodžių „kmynų sėklų“ tarp skliaustų pateikiamą tekstą „(0,01–0,03 %)“ reikėtų pakeisti tekstu „(0,1–0,3 %)“.
               
            
                   
               
               
                  Pagrindimas
                  
                               
                           
                           
                              Gamintojas (nurodyto produkto gamintojų asociacija) teigia, kad „Nieheimer Käse“ sūris gaminamas jau 65 metus ir kad į jį visuomet būdavo pridedama 0,1–0,3 % kmynų sėklų.
                           
                        
                               
                           
                           
                              
                                 Europos Sąjungos oficialiajame leidinyje paskelbtoje santraukoje nurodytas kiekis (0,01–0,03) yra korektūros klaida. Originalo tekste buvo praleistas ženklas „%“, kuris pridėtas informaciją skelbiant 2005 m. rugsėjo 23 d. leidinyje Deutsches Markenblatt. Dėl po kablelio įterptų nulių į produktą pridėjus tekste nurodytą kmynų sėklų kiekį (viena–trys tūkstantosios viso produkto svorio) jų skonis būtų visiškai nejuntamas.